Κριστοφέρ Ενκουνκού

Ο Κρίστοφερ Άλαν Ενκουνκού (Christopher Alan Nkunku, γεννημένος στις 14 Νοεμβρίου 1997) είναι Γάλλος επαγγελματίας ποδοσφαιριστής που αγωνίζεται ως μέσος ή επιθετικός στην Πρέμιερ Λιγκ για την Τσέλσι και την εθνική ομάδα της Γαλλίας.

Ο Ενκουνκού είναι απόφοιτος της Ακαδημίας της Παρί Σεν Ζερμέν και έκανε το επαγγελματικό του ντεμπούτο με την ομάδα τον Δεκέμβριο του 2015. Είχε 78 συμμετοχές με την ομάδα και κατέκτησε τρεις τίτλους στην Λιγκ 1, δύο φορές το Κύπελλο Γαλλία και δύο φορές το Λιγκ Καπ Γαλλίας. Ο Ενκουνκού εντάχθηκε στη γερμανική ΡΜ Λειψία τον Ιούλιο του 2019, με την οποία κέρδισε το βραβείο του παίκτη της σεζόν στην Μπούντεσλιγκα και το Κύπελλο Γερμανίας την περίοδο 2021-22. Ο Ενκουνκού εντάχθηκε στην αγγλική Τσέλσι την μεταγραφική περίοδο του καλοκαιριού του 2023

Ο Ενκουνκού εκπροσώπησε τη Γαλλία σε πολλά διεθνή επίπεδα νέων, προτού κάνει το ντεμπούτο του με την εθνική ομάδα τον Μάρτιο του 2022.

Πρώιμη ζωή 
Ο Κρίστοφερ Άλαν Ενκουνκού γεννήθηκε στις 14 Νοεμβρίου 1997 στο Λανί-συρ-Μαρν, Σεν-ε-Μαρν. Ξεκίνησε να παίζει ποδόσφαιρο με την AS Marolles σε ηλικία έξι ετών. Το 2009, εντάχθηκε στην RCP Φοντενεμπλό, όπου τον εντόπισαν σκάουτερ πολλών επαγγελματικών συλλόγων. Παρά το νεαρό της ηλικίας του και την παιδική του σωματική διάπλαση, διακρίθηκε για "την ταχύτητά του, την τεχνική του και το όραμά του για το παιχνίδι", όπως θυμήθηκε το 2020 ο Νόρμπερτ Μποζ, πρώην επικεφαλής της σχολής ποδοσφαίρου της Φοντενεμπλό. Έπαιζε σε όλες τις θέσεις της μεσαίας γραμμής, μια ευελιξία που, σύμφωνα με άλλον προπονητή του συλλόγου, την οφείλει στην "τεχνική του δεινότητα, προφανώς, αλλά κυρίως στην ευφυΐα του παιχνιδιού του".

Λόγω του ότι θεωρήθηκε πολύ νεαρός και ελαφρύς, ο Ενκουνκού δεν αποκτήθηκε από τη Λανς, τη Χάβρη και τη Μονακό, ομάδες στις οποίες είχε περάσει από δοκιμαστικά. Τελικά υπέγραψε με την Παρί Σεν Ζερμέν, όπου κατάφερε να εξελιχθεί από τα τμήματα υποδομής της ΙΝΦ Κλαιρφοντέν σε επίπεδο Κ15. Περνώντας τις καθημερινές στην Κλαιρφοντέν και παίζοντας μόνο τα Σαββατοκύριακα με την Παρί Σεν Ζερμέν, έκανε τη μόνιμη μετακίνηση στη γαλλική δύναμη σε ηλικία δεκαπέντε ετών.

Σταδιοδρομία

Παρίσι Σεν Ζερμέν 
Ο Ενκουνκού εντάχθηκε στα τμήματα υποδομής της Παρί Σεν Ζερμέν το 2010. Ήταν μέλος της ομάδας νέων που κατέκτησε τη δεύτερη θέση στο ΟΥΕΦΑ Νέων 2015-16. Έκανε το επαγγελματικό του ντεμπούτο σε ηλικία 18 ετών στις 8 Δεκεμβρίου 2015, σε αγώνα του Τσάμπιονς Λιγκ εναντίον της Σαχτάρ Ντόνετσκ, αντικαθιστώντας τον Λούκας Μόουρα μετά από 87 λεπτά στην εντός έδρας νίκη με 2-0. Σκόραρε το πρώτο του επαγγελματικό γκολ στην εντός έδρας νίκη με 7-0 επί της Μπαστιά στο Κύπελλο Γαλλίας στις 7 Ιανουαρίου 2017. Στις 10 Μαρτίου 2018, σημείωσε το πρώτο του διπλό ως επαγγελματίας, στη νίκη με 5-0 επί της Μετς.

ΡΜ Λειψία 

Στις 18 Ιουλίου 2019, η ΡΜ Λειψία ανακοίνωσε την υπογραφή του Ενκουνκού για πενταετές συμβόλαιο έναντι περίπου 13 εκατομμυρίων ευρώ μεταγραφικού κόστους συν μπόνους. Έκανε το ντεμπούτο του με τον σύλλογο στις 11 Αυγούστου σε έναν αγώνα Κύπελλο Γερμανίας εναντίον της VfL Όσναμπρουκ, ο οποίος έληξε με νίκη 3-2. Το ντεμπούτο του στην Μπούντεσλιγκα ακολούθησε μια εβδομάδα αργότερα, σημειώνοντας το πρώτο του αγωνιστικό γκολ την πρώτη αγωνιστική της σεζόν 2019-20 σε μια νίκη με 4-0 επί της περιφερειακής αντιπάλου Ουνιόν Βερολίνου.

Στις 22 Φεβρουαρίου 2020, ο Ενκουνκού μοίρασε τέσσερις ασίστ στη νίκη με 5-0 επί της Σάλκε 04. Με αυτόν τον τρόπο, έγινε μόλις ο δεύτερος παίκτης στην πρόσφατη ιστορία της Μπουντεσλίγκα που καταγράφει τέσσερις ασίστ σε έναν αγώνα, μετά τον Σάμπολτς Χούστι το 2012.

Στις 15 Σεπτεμβρίου 2021, ο Ενκουνκού σημείωσε χατ-τρικ με τη Λειψία στην ήττα της με 6-3 από τη Μάντσεστερ Σίτι σε αγώνα της φάσης των ομίλων του Τσάμπιονς Λιγκ 2021-22. Ήταν ο πρώτος παίκτης στην ιστορία του συλλόγου που πέτυχε χατ-τρικ στο Τσάμπιονς Λιγκ. Στις 25 Σεπτεμβρίου 2021, ο Ενκουνκού σημείωσε brace στη νίκη με 6-0 επί της Χέρτα BSC. Μια εβδομάδα αργότερα, σημείωσε άλλο ένα brace σε μια νίκη εναντίον της VfL Μπόχουμ, κάνοντας αυτή την πρώτη φορά που σημείωσε back-to-back braces στην καριέρα του. Τον Μάιο του 2022, κέρδισε το βραβείο του παίκτη της σεζόν 2021-22 της Μπουντεσλίγκα, αφού σκόραρε 20 φορές και έδωσε 13 ασίστ σε 34 παιχνίδια πρωταθλήματος.

Διεθνής καριέρα 
Ο Ενκουνκού γεννήθηκε στη Γαλλία και έχει καταγωγή από το Κονγκό. Υπήρξε διεθνής με τη γαλλική εθνική ομάδα νέων, εκπροσωπώντας τη χώρα σε επίπεδο κάτω των 16, κάτω των 19, κάτω των 20 και κάτω των 21 ετών. Είχε τρεις συμμετοχές με την ομάδα κάτω των 20 ετών στο Παγκόσμιο Κύπελλο Κ-20 της ΦΙΦΑ το 2017.

Ο Ενκουνκού  κλήθηκε για πρώτη φορά στην ομάδα της Γαλλίας για τους φιλικούς αγώνες με την Ακτή Ελεφαντοστού και τη Νότια Αφρική στις 25 και 29 Μαρτίου 2022, αντίστοιχα. Έκανε το ντεμπούτο του ως βασικός στο παιχνίδι με την Ακτή Ελεφαντοστού. Στις 9 Νοεμβρίου 2022, συμπεριλήφθηκε στην 25μελή αποστολή της Γαλλίας για το Παγκόσμιο Κύπελλο Ποδοσφαίρου 2022 στο Κατάρ. Στις 15 Νοεμβρίου, υπέστη τραυματισμό στο γόνατο μετά από σύγκρουση με τον Εντουάρντο Καμαβίνγκα κατά τη διάρκεια της προπόνησης στο Κλαιρφοντέν, γεγονός που τον ανάγκασε να εγκαταλείψει πριν από τη διοργάνωση.

Στατιστικά καριέρας

Σύλλογος

Διεθνές

Παραπομπές

Εξωτερικοί σύνδεσμοι
 

Ξένοι ποδοσφαιριστές στη Γερμανία
Γάλλοι ποδοσφαιριστές στο εξωτερικό
Ποδοσφαιριστές Εθνικής Γαλλίας Κ21
Ποδοσφαιριστές Εθνικής Γαλλίας
Ποδοσφαιριστές Μπούντεσλιγκα
Ποδοσφαιριστές Λιγκ 1
Ποδοσφαιριστές ΡΜ Λειψίας
Ποδοσφαιριστές Παρί Σεν Ζερμέν
Επιθετικοί ποδοσφαιριστές
Μέσοι ποδοσφαιριστές
Γάλλοι ποδοσφαιριστές